Diari Oficial de la Generalitat Valenciana


Sumari del DOGV 6313, del 19-07-2010 (2010/8105)

RESOLUCIÓ de 14 de juliol de 2010, de la directora de l'Agència Valenciana de Foment i Garantia Agrària (AVFGA), per la qual es convoquen, per als anys 2010, 2011 i 2012, les ajudes a les inversions en plantes de valoració energètica dels residus agroalimentaris, en el marc del Programa de Desenvolupament Rural de la Comunitat Valenciana 2007-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6313

Data del DOGV
:   19-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8105


Data del document
:   14-07-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * producte alimentós
    * ajuda pública
    * residu agrícola
    * gestió de residus
    * suport econòmic

RESOLUCIÓ de 14 de juliol de 2010, de la directora de l'Agència Valenciana de Foment i Garantia Agrària (AVFGA), per la qual es convoquen, per als anys 2010, 2011 i 2012, les ajudes a les inversions en plantes de valoració energètica dels residus agroalimentaris, en el marc del Programa de Desenvolupament Rural de la Comunitat Valenciana 2007-2013.
[2010/8105]
Atés allò que es disposa en l'article 23 de la Llei 38/2003, de 17 de novembre, General de Subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.
Vistes les bases per les quals es regixen les ajudes a la inversió en plantes de valoració energètica de residus agroalimentaris, en el marc del Programa de Desenvolupament Rural de les Comunitat Valenciana 2007-2013, de la Conselleria d'Agricultura, Pesca i Alimentació, i en virtut de les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària; l'article 47, apartats 3 i 11, del Text Refós de la Llei d'Hisenda Pública de la Generalitat Valenciana, i l'article 2 de l'Orde de 6 de novembre de 2009, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en plantes de valoració energètica dels residus agroalimentaris, en el marc del Programa de Desenvolupament Rural de la Comunitat Valenciana 2007-2013, resolc:
Primer. Objecte i àmbit
Es convoquen les ajudes a les inversions en plantes de valoració energètica dels residus agroalimentaris, en el marc del Programa de Desenvolupament Rural de la Comunitat Valenciana 2007-2013, per als exercicis 2010, 2011 i 2012. Estes ajudes s'emmarquen en la mesura 123 de l'eix 1 de l'esmentat programa.
Segon. Finançament de les ajudes
1. Les ajudes regulades en esta convocatòria estan finançades pel FEADER en un 75%, el Ministeri de Medi Ambient, Medi Rural i Marí (MARM) en un 17,36%, i la Generalitat en un 7,64%.
2. La dotació pressupostària es farà a càrrec a la secció 12, entitat 91, Agència Valenciana de Foment i Garantia Agrària, línia SE833000, capítol VII, fins a un import màxim de 2.343.000 euros i distribuït per les anualitats establides en l'apartat següent.
3. Estes ajudes tenen un abast plurianual segons allò que es disposa en l'article 29 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana. La distribució per anualitats dels respectius crèdits pressupostaris és la següent:
Any 2010 2011 2012
Import en euros 30.000. 513.641. 2.013.000
Tercer. Termini de presentació
1. El termini de presentació de sol·licituds per a les ajudes d'esta convocatòria és de 20 dies naturals, que es comptaran des de l'endemà de la publicació d'esta resolució en el Diari Oficial de la Comunitat Valenciana.
2. Els models de sol·licitud i la documentació que s'hi adjunta són els que figuren en l'annex d'esta resolució.
Quart. Requisits de notificació, comunicació o exempció
A l'efecte del que disposa l'article 1, punt 4, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta convocatòria, atés que són finançades pel FEADER, i que s'integren en el Programa de Desenvolupament Rural de la Comunitat Valenciana 2007-2013, no estan subjectes a l'article 107, apartat 1, del Tractat de Funcionament de la Unió Europea.
Quint. Publicació d'informació sobre els beneficiaris
Es fa saber als possibles beneficiaris que, de conformitat amb l'article 4 del Reglament (CE) número 259/2008, de 18 de març, de la Comissió, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades es publicaran d'acord amb els esmentats reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.
Pel que fa a les dades de caràcter general, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables.
Sext. Normativa aplicable
Les subvencions finançades per fons de la Unió Europea es regiran per la normativa comunitària en primer lloc, així com per les normes nacionals de desenvolupament i transposició.
Esta resolució posa fi a la via administrativa i contra esta es pot interposar, potestativament, un recurs de reposició davant de la directora de l'AVFGA en el termini d'un mes, comptat des de l'endemà de la seua publicació, o impugnar-se directament davant del jutjat contenciós administratiu en el termini de dos mesos, des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.
València, 14 de juliol de 2010.- La directora de l'Agència Valenciana de Fomento i Garantia Agrària: Pilar Amigó Salví.